**Jakelussa mainituille**

**Luonnos valtioneuvoston asetukseksi maakunnan tilinpäätöksessä esitettävistä tiedoista**

Valtiovarainministeriö pyytää lausuntoanne luonnoksesta valtioneuvoston asetukseksi maakunnan tilinpäätöksessä esitettävistä tiedoista. Myös muut kuin jakelussa mainitut tahot voivat lausua asiasta.

Hallituksen esitys maakuntien perustamista ja sosiaali- ja terveydenhuollon järjestämisen uudistamista koskevaksi lainsäädännöksi on parhaillaan eduskunnan käsittelyssä. Maakuntalain 98 §:ssä esitetään säädettäväksi, että maakunnan kirjanpitovelvollisuuteen, kirjanpitoon ja tilinpäätökseen sovelletaan maakuntalain lisäksi kirjanpitolakia. Valtioneuvoston asetuksella voidaan antaa tarkempia säännöksiä muun muassa maakunnan tilinpäätöksestä.

Liitteenä on luonnos edellä tarkoitetuksi valtioneuvoston asetukseksi sekä taustamuistio.

Lausunnoissa pyydetään erityisesti ottamaan kantaa seuraaviin asioihin:

* Maakunnan tilinpäätöksen ja konsernitilinpäätöksen laadinnassa ei sovellettaisi kirjanpitolain (1336/1997) 4 luvun 5 §:n 2 ja 3 momenttia, 5 luvun 2 a, 2 b, 4, 5 b, 15 ja 17 §:ää eikä 7 a lukua. Edellä mainittujen säännösten sisältö ilmenee liitteenä olevasta taustamuistiosta.
* Maakunnan oma pääoma muodostuisi ainoastaan peruspääomasta, edellisten tilikausien yli/ alijäämästä sekä tilikauden yli/ alijäämästä.
* Maakunnan konsernitilinpäätökseen yhdisteltäisiin omistusosuuden mukaisessa suhteessa tase, tuloslaskelma ja liitetiedot maakuntalain 16 luvun tarkoittamista, maakuntien yhteisesti omistamista valtakunnallisista palvelukeskuksista.
* Osavuositilinpäätös laadittaisiin neljännesvuosittain. Osavuositilinpäätös laadittaisiin maakunnasta ja konsernista ja sen laadinnassa noudatettaisiin kirjanpitolain yleisiä tilinpäätösperiaatteita.

Lausuntopyyntö liitteineen on saatavilla suomen ja ruotsin kielellä sote- ja maakuntauudistuksen verkkosivuilla ([www.alueuudistus.fi/](http://www.alueuudistus.fi/) lausuntopyynnöt). Samalta verkkosivulta on saatavissa myös hallituksen esitys 15/2017.

**Lausunnot pyydetään toimittamaan valtiovarainministeriön kirjaamoon 20.10.2017 klo 16.15 mennessä.** Lausunnot pyydetään toimittamaan ensisijaisesti sähköpostitse ([valtiovarainministerio@vm.fi](mailto:valtiovarainministerio@vm.fi)). Lausunnon voi toimittaa myös postitse osoitteella Valtiovarainministeriö, PL 28, 00023 Valtioneuvosto. Lausunnoissa pyydetään käyttämään viitetietona: VM 1731/03.01.00/2017

Lisätietoja lausuntopyynnöstä antavat lainsäädäntöneuvos Minna-Marja Jokinen, puh. 02955 30820 ([minna-marja.jokinen@vm.fi](mailto:minna-marja.jokinen@vm.fi)) ja neuvotteleva virkamies Vesa Lappalainen, puh. 02955 30389 (vesa.lappalainen@vm.fi).

Osastopäällikkö Jani Pitkäniemi

Lainsäädäntöneuvos Minna-Marja Jokinen

**LIITE**

Luonnos valtioneuvoston asetukseksi maakunnan tilinpäätöksessä esitettävistä tiedoista

Taustamuistio

**JAKELU**

Etelä-Karjalan sosiaali- ja terveyspiiri

Etelä-Pohjanmaan sairaanhoitopiiri

Etelä-Savon sairaanhoitopiiri

Helsingin ja Uudenmaan sairaanhoitopiiri

Itä-Savon sairaanhoitopiiri

Kainuun sairaanhoitopiiri

Kanta-Hämeen sairaanhoitopiiri

Keski-Pohjanmaan sairaanhoitopiiri

Keski-Suomen sairaanhoitopiiri

Kymenlaakson sairaanhoitopiiri

Lapin sairaanhoitopiiri

Länsi-Pohjan sairaanhoitopiiri

Pirkanmaan sairaanhoitopiiri

Pohjois-Karjalan sairaanhoitopiiri

Pohjois-Pohjanmaan sairaanhoitopiiri

Pohjois-Savon sairaanhoitopiiri

Päijät-Hämeen sairaanhoitopiiri

Satakunnan sairaanhoitopiiri

Vaasan sairaanhoitopiiri

Varsinais-Suomen sairaanhoitopiiri

Eteva kuntayhtymä

Kårkulla samkommun

Uudenmaan liitto

Pirkanmaan liitto

Lapin liitto

Hämeen liitto

Keski-Suomen liitto

Suomen Kuntaliitto

Tilastokeskus

KEHA-keskus

Maaseutuvirasto

Terveyden ja hyvinvoinnin laitos

Suomen Tilintarkastajat ry

Kuntatarkastajat ry

Tampereen yliopisto, Johtamiskorkeakoulu

Vaasan yliopisto

Työ- ja elinkeinoministeriö

Sisäministeriö

**TIEDOKSI**

Sosiaali- ja terveysministeriö